Sagan (filmo)

Sagan estas franca filmo de Diane Kurys aperinta en 2008. Ĝi estas biografia filmo pri la vivo de Françoise Sagan.

Rakonto
En 1958, Françoise Sagan, ankoraŭ ne estas 30-jara. Ŝiaj unuaj romanoj riĉigis kaj famigis ŝin. Ŝi ĝuas facilan kaj tumulto-plenan vivon, ĉirkaŭita de grupo de amikoj. La 8-an de aŭgusto samjare, en kazino de Deauville, ŝi vetas siajn lastajn ĵetonojn sur 8 kaj gajnas monsumon de 8 milionoj da frankoj, dank'al kiu, kelkajn horojn poste, ŝi aĉetas la domon, kiun ŝi luprenis por la somero apud Honfleur. Ne antaŭ-planinte ĝin, ŝi fariĝas bienulo kaj ĵuras, ke neniu iam ajn sukcesos forpeli ŝin de tiu loko. Kial, 40 jarojn poste, ŝi fariĝis nur gasto de tiu loko? Kiujn eventojn la juna prodiĝo de literaturo trapasis por troviĝi ruinigita kaj for de tiuj kun kiuj ŝi forbruligis tiujn jarojn ?

Teĥnikaĵoj
 Titolo: Sagan
 Reĝisoro: Diane Kurys
 Scenaro: Diane Kurys, Martine Moriconi kaj Claire LeMaréchal 
 Muziko: Armand Amar 
 Foto-direktoro: Michel Abramowicz
 Dekoroj: Alexandra Lassen 
 Lando: Francio
 Lingvo: franca
 Produktoro: Diane Kurys
 Produktaj societoj: Alexandre Films, France 2 
 Distribua societo: EuropaCorp Distribution (por Francio)
 Formato: kolora – 35 mm
 Ĝenro: biografia filmo
 Daŭro: 117 minutoj 
 Aperdato:  en Francio

Rolularo
 Sylvie Testud: Françoise Sagan
 Pierre Palmade: Jacques Chazot
 Arielle Dombasle: Astrid
 Jeanne Balibar: Peggy Roche
 Lionel Abelanski: Bernard Frank 
 Margot Abascal: Florence Malraux
 Bruno Wolkowitch: Philippe
 Gwendoline Hamon: Suzanne Quoirez
 Alexis Michalik: Denis Westhoff (plenkreska)
 Victor Sévaux: Denis Westhoff (adoleska)
 William Miller: Robert Westhoff
 Nora Habib: Françoise Verny
 Kun partopreno de:
 Denis Podalydès: Guy Schoeller
 Guillaume Gallienne: Jacques Quoirez
 Samuel Labarthe: René Julliard

Pri la filmo
 La filmo devenas de mendo de France 2, por esti ekspluatita ĉe franca televido kiel du epizodoj de po 90 minutoj en septembro 2008 - fakte elsenditaj la 30-an de septembro - Un charmant petit monstre (Ĉarma eta monstro) kaj la 1-an de oktobro - Les bleus à l'âme (La bluoj en la animo) respektive. Post spektado, Luc Besson akiris rajton de ekspluatado en kinejoj, kaj efektivigis novan muntadon de du horoj. Malofte en franca aŭdvida medio, la filmo aperis en kinejoj tri monatojn antaŭ ĝia apero en televido.

 La fina prezento indikas, ke kvankam la filmo fidele inspiriĝas el la vivo de Françoise Sagan, ĝi malpli fidele respegulas aliajn personojn kiuj ĉirkaŭis ŝin.

 Ekstera filmado: Parizo kaj Normandio

Videoteko
 La : Apero de DVD (EuropaCorp Distribution).

Eksteraj ligiloj

 Sagan en IMDb
 Sagan en Allociné
 Sagan-Le film Oficiala retejo
 Produkta societo Alexandre Films
 Distribuanto EuropaCorp

Kategorio:Francaj filmoj
Kategorio:Filmoj aperintaj en 2008
Kategorio:Biografiaj filmoj